TANTÁRGYLEÍRÁS ÉS HETI TEMATIKA

	Tantárgy neve: Szabadkézi rajz (2D)
	Kreditértéke: 3

	A tantárgy elméleti vagy gyakorlati jellegének mértéke, „képzési karaktere” 

	A tanóra típusa: gyakorlat 
nyelve: magyar/angol
Az adott ismeret átadásában alkalmazandó további módok, jellemzők: -

	A számonkérés módja: gyakorlati jegy 
Az ismeretellenőrzésben alkalmazandó további (sajátos) módok: -

	A tantárgy tantervi helye (hányadik félév): 2.

	Előtanulmányi feltételek: -

	Tantárgyleírás: A szabadkézi rajz tantárgy elsősorban látvány utáni tanulmányrajzok elkészítésére kínál lehetőséget. A rajzi gyakorlati feladatok témái: részint élő modellek, részint a Művészeti Anatómia, Rajz és Geometria Tanszék gazdag tárgy-gyűjteményének anyagából kiválasztott, tárgyak és összeállított tárgycsoportok látványának rajzi elemzése; térábrázolási és kreatív rajzi feladatokkal kiegészítve. A kurzus keretén belül a hallgatók a rajzi ábrázolás problémáinak megoldásaihoz sajátítanak el megfelelő eszközöket, eljárásokat. A tantárgy célja, hogy a résztvevők elmélyítsék ismereteiket, fejlesszék gyakorlatukat és stílusukat a szabadkézi rajz területén, amely a látvány megismerésének s a képzőművészeti alkotómunkának egyik alapvető eszköze. A rajzi stúdiumok (térbeli formák megfigyelése, értelmezése, különböző szempontú absztrahálása) a műtermi alkotómunka során létrehozandó művek tervezésében és megvalósításában is szerepet játszanak.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	· Stephen C. P. Gardner: Drawing - A Complete Guide. Thames & Hudson
· Julian Bell (Royal Drawing School): Ways of Drawing. Thames &Hudson
· Barcsay Jenő: Ember és drapéria, Budapest, PMMI, 1988, ISBN 9630188074
· Kőnig Frigyes - Funták Gyula: Művészeti anatómia és geometria, Budapest, Semmelweiss kiadó, 2007, ISBN 963921494 
· Kőnig Frigyes: Térábrázolás, Budapest, Cser kiadó, 2014, ISBN 978-963-278-349-9

	

	
Féléves tematika hetekre lebontott rövid ismertetése
	1. hét
	Vonalrajz tanulmányok. Kroki élő modellről

	2. hét
	Intuitív vonalrajz. Kísérletezés a vonallal. Kroki élő modellről

	3. hét
	Alak/sziluett/vetület. Csendélet rajzolása a tárgyak sziluettjének hangsúlyozásával

	4. hét
	Pozitív-negatív formát hangsúlyozó rajz készítése élő modellről

	5. hét
	Kontúrokkal definiált alakzatok. Rajzolás élő modellről, hangsúlyozott kontúrokkal 

	6. hét
	Fényárnyék. Tónusos rajz készítése élő modellről

	7. hét
	Tónusos rajz készítése élő modellről, három fokozatú skála alkalmazásával

	8. hét
	Ellenfény. Tónusos rajz készítése élő modellről, ellenfényes megvilágításban. 

	9. hét
	TAVASZI SZÜNET

	10. hét
	Térbeli formák. Leképezés vonalakkal. Vonal-tanulmányrajz élő modellről 

	11. hét
	Térbeli formák leképezése síkokkal. Poligon-tanulmányrajz élő modellről

	12. hét
	Térbeli formák leképezése tónusokkal. Tónusos tanulmányrajz élő modellről

	13. hét
	Vázlatok extrém rövidülésekkel, élő modell után 

	14. hét
	Rajzolás külső helyszínen: kreatív térábrázolás

	15. hét
	A térérzékeltetés rajzi lehetőségei: elhelyezés; (részleges)fedés; látszati méretkülönbségek; perspektivikus rávezetés; levegőperspektíva; mélységélesség. Rajzolás élő modell után. 

	16. hét
	Osztályzás




	Tantárgy felelőse: Lucza Zsigmond egyetemi adjunktus

	Tantárgy oktatásába bevont oktató(k) és elérhetősége(ik): lucza.zsigmond@mke.hu

	A tantárgy tanításának időpontja/helyszíne: Főépület, II. Emelet 8. és előzetes egyeztetéssel külső helyszín


	Tantárgykódja: 

	Felelős tanszéke: Vizuális Művészet Tanszék

	Képzési idő szemeszterekben: 4

	Tanórák száma összesen: óraszáma: 28 óra az őszi szemeszterben, 30 óra a tavaszi szemeszterben az adott félévben, (heti 2 óra/félév)

	Tanulmányi követelmények: kötelező részvétel a tanórákon, rajzi portfólió (válogatás) összeállítása a foglalkozáson készült munkákból

	Oktatási módszerek: témánként rövid elméleti bevezető, instrukciók adása a feladatokhoz, korrigálás. 

	Javasolt tanulási módszerek: az adott feladatok elvégzése a megadott instrukciók figyelembevételével, házi feladatok elvégzése, és további otthoni gyakorlás, szükség esetén. Az ajánlott irodalom áttekintése. 

	A hallgató egyéni munkával megoldandó feladatainak száma: minden órán egy kiadott feladat, ami esetenként több munkát is magába foglalhat, pl. mozdulatvázlatok esetén)

	Felhasználható fontosabb technikai és egyéb segédeszközök: grafitceruza, félíves rajzpapír, vázlattömb, radír, gyurmaradír, félíves rajztábla, rajzcsipesz, fixatív, illetve egyéb, az oktatóval előre egyeztetett eszköz rajzoláshoz. 

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 15fő 

